GOLD
రెండునెలల్లో 8.8బిలియన్‌ డాలర్ల పసిడి దిగుమతి
న్యూఢిల్లీ,జూన్‌ 19: దేశంలో బంగారం దిగుమతులు గడచిన రెండునెలల్లో 8.8బిలియన్‌ డాలర్ల విలు వైన పసిడి దిగుమతిజరిగింది. గత ఏడాది ఆరు నెలల్లో జరిగిన దిగుమతులు ఈ ఆర్థిక సంవత్సరం ఒక్క ఏప్రిల్‌ మేనెలల్లోనే జరిగాయి. నల్లధనం కట్టడికి ప్రభుత్వం చేపట్టిన కార్యాచరణతో డిమాండ్‌ తగ్గినా, కరువు పరిస్థితులు అలు ముకున్నా, 42రోజుల జ్యుయెలర్ల సమ్మెఉన్న ప్పటికీ బంగారం దిగుమతులు పెరిగాయి. బంగారు ఆభరణాలపై ఒకటిశాతం ఎక్సైజ్‌ సుంకం ప్రవేశపెట్టడంతో జ్యూయెలర్ల తీవ్ర నిరసన వ్యక్తంచేసనిన సంగతి తెలిసిందే. 2013-14 సంవత్సరం తర్వాత మొదటి సారిగా పసిడి దిగుమతులు పెరిగాయి.
బంగా రం ధరలు కూడా 2013 కంటే ఎక్కువగా ఉన్నాయి. 2013లో భారత్‌ 14.4 బిలియన్‌ డాలర్ల పసిడి దిగుమతి చేసుకుంది. దిగుమతులు భారీస్థాయిలో పెరగడంతో ఆనాటి ఆర్థిక మంత్రి పి.చిదంబరం దిగుమతులపై ఆంక్షలు ప్రకటిం చారు. 2017-18 ఆర్థికసంవత్సరం మొదటిరెండు నెలల్లో కూడా భారీగా పెరిగాయి. గత ఆర్థికసంవ త్సరం రెండునెలల్లో 78 టన్నుల బంగారం దిగు మతి అయింది. విలువలపరంగా బంగారం దిగుమ తులు ముడిచమురుతర్వాత అథ్యధిక స్థానంలో ఉన్నాయి. 2016-17మధ్యకాలంలో ప్రభుత్వ విధా నాలతో కనీసం 20శాతం దిగుమతులు తగ్గాయి.చ భారత్‌ గత ఏడాది 780 టన్ను లబంగారం దిగు మతి చేసుకుంది. అంతకుముందు 2015-16 ఆర్ధికసంవత్సరంలో 968 టన్నులు దిగుమతులు జరిగాయి. తిరిగి 2017 ప్రారంభం నుంచి దిగుమ తులు పెరిగాయి.
మార్చినెలలో కనీసం 120 టన్నుల బంగారం దిగుమతులు జరిగాని అంచనా. ఒక్క ఫిబ్రవరినెలలోనే వందటన్ను ల బంగారం దిగుమతి జరిగింది. ప్రస్తుత కేలండర్‌ సంవత్సరంలో పసిడిడిమాండ్‌ పెరుగుతుందని ప్రపంచ పసిడిమండిసైతం అంచనా వేసింది. అయితే జిఎస్‌టి అమలు ద్వారా స్వల్పకాలంలో కొంత ఒడిదుడుకులు తప్పవని కొత్త పన్నులవిధానానికి అలవాటు పడేందుకు కొంతసమయం పడుతుందని వివరించింది. ఉత్పత్తిదారులకు పన్నులభారం కారణంగా కొంత రిటైల్‌ధరలు కూడాపెరిగే అవకాశం ఉంది. అంతేకాకుండా ఉత్పత్తిదారులకు మూలధన సమస్యలు తలెత్తుతాయి. రిటైల్‌ వర్తకు లకు సైతం ఇదే పరిస్థితి ఉంటుందనిఅంచనా వేసారు.